CELEX: 32019R0891
Language: lv
Date: 2019-05-28 00:00:00
Title: Komisijas Regula (ES) 2019/891 (2019. gada 28. maijs), ar ko attiecībā uz funkcionālo grupu “stabilizētāji” un dzelzs laktāta (E 585) lietošanu uz sēnēm Albatrellus ovinus, kuras tiek izmantotas par pārtikas sastāvdaļu Zviedrijas aknu pastētēs, groza Eiropas Parlamenta un Padomes Regulas (EK) Nr. 1333/2008 I un II pielikumu (Dokuments attiecas uz EEZ.)

29.5.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 142/54
               
            
         KOMISIJAS REGULA (ES) 2019/891
         (2019. gada 28. maijs),
         ar ko attiecībā uz funkcionālo grupu “stabilizētāji” un dzelzs laktāta (E 585) lietošanu uz sēnēm Albatrellus ovinus, kuras tiek izmantotas par pārtikas sastāvdaļu Zviedrijas aknu pastētēs, groza Eiropas Parlamenta un Padomes Regulas (EK) Nr. 1333/2008 I un II pielikumu
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2008. gada 16. decembra Regulu (EK) Nr. 1333/2008 par pārtikas piedevām (1) un jo īpaši tās 9. panta 2. punktu un 10. panta 3. punktu,
         tā kā:
         
                     (1)
                  
                  
                     Regula (EK) Nr. 1333/2008 nosaka noteikumus par pārtikas piedevām, to funkcionālajām grupām un nosaka Savienības atļauto pārtikas piedevu sarakstu.
                  
               
                     (2)
                  
                  
                     Regulas (EK) Nr. 1333/2008 I pielikums nosaka funkcionālās grupas, kuras attiecas uz pārtikas piedevām, ko lieto pārtikas produktos, un uz pārtikas piedevām, ko lieto pārtikas piedevās un pārtikas fermentos.
                  
               
                     (3)
                  
                  
                     Zinātnes progress un tehnoloģiskā attīstība ir ļāvusi labāk izprast pārtikas piedevas dzelzs laktāta (E 585) tehnoloģisko funkciju. Uzklāts uz sēnes Albatrellus ovinus, dzelzs laktāts nedz pats par sevi maina krāsu, nedz arī paspilgtina Albatrellus ovinus piemītošo krāsu. Albatrellus ovinus krāsu (no baltas līdz tumšai) tas ietekmē un maina, reaģējot ar noteiktiem sēņu audu komponentiem, piemēram, ar polifenoliem. Šī dzelzs laktāta īpašība neatbilst ne pašreizējai funkcionālajai grupai “stabilizētāji”, ne arī kādai citai Regulas (EK) Nr. 1333/2008 I pielikumā norādītajai funkcionālajai grupai. Tāpēc funkcionālā grupa “stabilizētāji” būtu jāgroza, svītrojot vārdu “piemītošo”, lai aptvertu dzelzs laktāta (E 585) tehnoloģiskās funkcijas, ja tas tiek lietots uz Albatrellus ovinus.
                  
               
                     (4)
                  
                  
                     Regulas (EK) Nr. 1333/2008 II pielikumā noteikts Savienības atļauto pārtikas piedevu saraksts un to lietošanas nosacījumi.
                  
               
                     (5)
                  
                  
                     Savienības atļauto pārtikas piedevu sarakstu var atjaunināt saskaņā ar Eiropas Parlamenta un Padomes Regulā (EK) Nr. 1331/2008 (2) minēto vienoto procedūru vai nu pēc Komisijas iniciatīvas, vai pēc pieteikuma saņemšanas.
                  
               
                     (6)
                  
                  
                     Pieteikums uz atļauju ar dzelzs laktātu (E 585) apstrādāt sēnes Albatrellus ovinus, kuras tiek izmantotas par pārtikas sastāvdaļu Zviedrijas aknu pastētēs, tika iesniegts 2016. gada 25. oktobrī, un tas tika darīts pieejams dalībvalstīm saskaņā ar Regulas (EK) Nr. 1331/2008 4. pantu.
                  
               
                     (7)
                  
                  
                     Zviedrijā dažu aknu pastēšu (“leverpastej”) tradicionāla pārtikas sastāvdaļa ir sēnes Albatrellus ovinus. Iekams dabiski baltās sēnes Albatrellus ovinus tiek pievienotas aknu pastētei, tehnoloģisku iemeslu dēļ tās jāapstrādā ar dzelzs laktātu (E 585), lai sēnes iegūtu vēlamo tumšo krāsu.
                  
               
                     (8)
                  
                  
                     Attiecībā uz olīvām Pārtikas zinātniskā komiteja dzelzs laktāta (E 585) lietošanas drošumu ir novērtējusi par pieņemamu (3). Zviedrijas aknu pastētēs ir tikai aptuveni 0,5 % sēņu. Tāpēc papildu eksponētība dzelzs laktātam, ar ko apstrādātas sēnes Albatrellus ovinus, kuras tiek izmantotas par pārtikas sastāvdaļu Zviedrijas aknu pastētēs, būtu niecīga.
                  
               
                     (9)
                  
                  
                     Saskaņā ar Regulas (EK) Nr. 1331/2008 3. panta 2. punktu, lai atjauninātu Savienības atļauto pārtikas piedevu sarakstu, kas dots Regulas (EK) Nr. 1333/2008 II pielikumā, Komisijai ir jālūdz Eiropas Pārtikas nekaitīguma iestādes (“Iestāde”) atzinums, izņemot, ja attiecīgais atjauninājums nevar ietekmēt cilvēka veselību.
                  
               
                     (10)
                  
                  
                     Atļauja ar dzelzs laktātu (E 585) apstrādāt sēnes Albatrellus ovinus, kuras tiek izmantotas par pārtikas piedevu Zviedrijas aknu pastētēs, ir Savienības atļauto pārtikas piedevu saraksta atjauninājums, kas cilvēka veselību ietekmēt nevar, tāpēc Iestādes atzinumu lūgt nav nepieciešams.
                  
               
                     (11)
                  
                  
                     Tādēļ ir lietderīgi atļaut dzelzs laktātu (E 585) lietot par to sēņu Albatrellus ovinus stabilizētāju, kuras tiek izmantotas par pārtikas piedevu Zviedrijas aknu pastētēs.
                  
               
                     (12)
                  
                  
                     Tāpēc Regulas (EK) Nr. 1333/2008 I un II pielikums būtu attiecīgi jāgroza.
                  
               
                     (13)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Regulas (EK) Nr. 1333/2008 I un II pielikumu groza saskaņā ar šīs regulas pielikumu.
         
         
            2. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 28. maijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 354, 31.12.2008., 16. lpp.
         
         
            (2)  Eiropas Parlamenta un Padomes 2008. gada 16. decembra Regula (EK) Nr. 1331/2008, ar ko nosaka vienotu atļauju piešķiršanas procedūru attiecībā uz pārtikas piedevām, fermentiem un aromatizētājiem (OV L 354, 31.12.2008., 1. lpp.).
         
            (3)  Pārtikas zinātniskās komitejas ziņojums, divdesmit piektā sērija, 1990. gads.
      
      
         
            PIELIKUMS
            Regulu (EK) Nr. 1333/2008 groza šādi:
            
                        1)
                     
                     
                        I pielikuma 24. punktu “stabilizētāji” aizstāj ar šādu:
                        
                                    “24.
                                 
                                 
                                    “stabilizētāji” ir vielas, kas ļauj saglabāt pārtikas produktu fizikāli ķīmisko stāvokli; pie stabilizētājiem pieder vielas, kas ļauj saglabāt divu vai vairāku nesajaucošos vielu vienmērīgu izkliedi pārtikas produktos, vielas, kas stabilizē, saglabā vai pastiprina pārtikas produktu krāsu, un vielas, kas palielina pārtikas produktu saistīšanas spēju, tostarp šķērssaišu veidošanos starp olbaltumvielām, kura dod iespēju pārtikas produktus sasaistīt rekonstituētos pārtikas produktos;”;
                                 
                              
                  
                        2)
                     
                     
                        II pielikuma E daļu groza šādi:
                        
                                    a)
                                 
                                 
                                    pārtikas produktu 04.2.2. kategorijā “Augļi un dārzeņi etiķī, eļļā vai sālsūdenī” ierakstu par dzelzs laktātu (E 585) aizstāj ar šādu:
                                    
                                                 
                                             
                                             
                                                “E 585
                                             
                                             
                                                Dzelzs laktāts
                                             
                                             
                                                150
                                             
                                             
                                                (56)
                                             
                                             
                                                Tikai sēnēs Albatrellus ovinus, kas tiek izmantotas par pārtikas sastāvdaļu Zviedrijas aknu pastētēs, un olīvās, kas tumšinātas oksidācijas ceļā”
                                             
                                          
                              
                                    b)
                                 
                                 
                                    pārtikas produktu 04.2.3. kategorijā “Augļu vai dārzeņu konservi bundžās, burkās vai līdzīgos traukos” ierakstu par dzelzs laktātu (E 585) aizstāj ar šādu:
                                    
                                                 
                                             
                                             
                                                “E 585
                                             
                                             
                                                Dzelzs laktāts
                                             
                                             
                                                150
                                             
                                             
                                                (56)
                                             
                                             
                                                Tikai sēnēs Albatrellus ovinus, kas tiek izmantotas par pārtikas sastāvdaļu Zviedrijas aknu pastētēs, un olīvās, kas tumšinātas oksidācijas ceļā”